ศูนย์กีฬาทางน้ำวูนนะเตะดิ

ศูนย์กีฬาทางน้ำวูนนะเตะดิ (พม่า: ဝဏ္ဏသိဒ္ဓိ ရေကူးကန်) เป็นศูนย์กีฬาทางน้ำที่ตั้งอยู่ภายในศูนย์กีฬาวูนนะเตะดิ ในเนปยีดอ ประเทศพม่า สร้างขึ้นเพื่อใช้เป็นสถานที่จัดการแข่งขันกีฬาซีเกมส์ ครั้งที่ 27 โดยเริ่มก่อสร้างในปี ค.ศ. 2011 และแล้วเสร็จในปี ค.ศ. 2013 ดำเนินการก่อสร้างโดย บริษัท แม็กซ์เมียนมา ศูนย์กีฬาทางน้ำแห่งนี้ประกอบด้วยสระว่ายน้ำ 1 สระ (ขนาด 50 เมตร), สระกระโดดน้ำ และสระว่ายน้ำกลางแจ้ง สามารถรองรับผู้ชมได้ประมาณ 3,000 คน ปัจจุบันศูนย์กีฬาทางน้ำแห่งนี้และศูนย์กีฬาทางน้ำเซยาตีริ ภายในศูนย์กีฬาเซยาตีริ ซึ่งเป็นของกองทัพพม่า เป็นศูนย์กีฬาทางน้ำในร่มที่ได้มาตรฐานระดับนานาชาติเพียงสองแห่งของประเทศพม่า อ้างอิง